
praecipuis;  quae,  nostra  in 

PRIMIS  AETATE,  INCLARUE¬ 
RUNT,  MEDICORUM  SYSTE- 

*  Jl  i>  \  •  t"  4  ^  '  t  v»  '  «  •  '  1  >  \f.  |  t  m 

MATIBUS. 


ILLUSTRES  ACADEMIAE  '  FRISIACAE 
CURATORES,  VIRI  AMPLISSIMI, 

MAECENATES  OPTIMI. 

...  .  '  •  • 

MAGNIFICE  RECTOR. 

QUARUMVIS  ARTIUM  ET  SCIENTIA¬ 
RUM  PROFESSORES  CELEBERRIMI, 
COLLEGAE  CONJUNCTISSIMI. 

QUI,  ILLUSTRI  CURATORUM  COLLE¬ 
GIO  SENATUIQUE  ACADEMICO,  AB 
ACTIS  ESTIS,  VIRI-  SPECTATISSIMI. 

A  -  LEC- 


a 


lector  ornatissime. 

:<■  '  'i  t.  '  K 

QUI  CUMQUE  INSIGNIBUS,  IN  R  E  P  U- 
I3LICA,  MUNERIBUS,  CONSPICUI  ES- 
TIS,  VIRI  HONORATISSIMI. 

SACRORUM  ORACULORUM  INTERPRE¬ 
TES  FIDELISSIMI,  ADMODUM  VE¬ 
NERANDI. 

*  . 

QUARUMVIS  ARTIUM  AC  SCIENTIA¬ 
RUM  DOCTORES  CONSULTISSIMI, 
EXPERTISSIMI,  ACUTISSIMI. 

CIVES,  HOSPITES,  CUjUSCUMQUE  DIG¬ 
NITATIS  AUT  LOCI,  AUDITOP.ES  EX¬ 
OPTATISSIMI. 

TU  DEMUM,  SPLENDIDA  ACADEMI¬ 
CAE  JUVENTUTIS  CORONA,  PATRI¬ 
AE  SPES,  PARENTUM  AMOR,  NOS¬ 
TRA  CURA,  NOSTRA  VOLUPTAS. 

C^uando  animum  advertimus ,  fubtili  & 
maxime  compofitae  humani  Corporis  fabricae , 


nec 


nec  non  naturalibus,  quae  ipfi  multipliciter  in¬ 
haerent,  morborum  feminiis.  Quando  contem¬ 
plamur  infinitam  caufarum  externarum  inter- 

\  ✓ 

narumque,  quae  ipfi  interitum  minantur,  vim 
&  abundantiam,  haud  profeCto  mirandum  est, 
tantam  existere  morborum  Tegetem,  tantamque 
eorundem  varietatem,  quod  quotidie  milleni, 
etiam  inopinato,  irrevocabili  fato  exftinguantur. 

Sapientilfimo  propterea  inftituto,  primi  Salu¬ 
taris  Artis  fundatores  jam,  de  eo,  fuerunt  fol- 
liciti,  ut  praecipuas  morborum  caufas,  tam 
externas,  quam  internas,  adpofite  rimarentur; 
ut.  per  eosdem  produ&os  effettus  &  mulriplicia 
fymptomata  cognoscerent;  ut  demum  certas 
conftituerent '  magis  univerfales  caufarum  mor- 
bofarum  clafles  &  ordines:  ut  affectiones  mor- 
bofae  ejusdem  indolis  ad  communia  redigi  pos- 

A  2  -  fent 


4  O  H  A  T  10. 

fent  capita,  &  fic  fimilia,  a  diflimilibus ,  di- 
ftingui.  •  ; 

Nihil  profefto  plus,  ad  falutarem  hunc  fco- 
pum  contingendum,  contulit,  quam  colleftio 
obfervationum  Hippocraticarum,  quas  tam  ipfi 
debemus,  quam  antiquioribus  falutaris  artis  cul¬ 
toribus,  quorum  inventa  collegit,  &  cum  pro¬ 
priis  animadverfionibus  conjunxit  G5us  fenex. 
Nati  hinc  aurei  Aphorismorum,  Coacorum 
praefagiorum,  Praenotionum,  de  Aere,  Aqua 
&  Locis,  de  morbis  Epidemicis,  caetera  li¬ 
belli,  quorum  excellentiam,  adcurationem ,  ve¬ 
ritatem  ,  inexhauftam ,  in  Medicina  exercenda,  u- 
tilitatem,  &  hodie  miramur,  quosque  &  nunc, 
ut  certiflima ,  tutiflima ,  nunquam  ncgligenda, 
praecipui  in  arte  Viri,  Do&rinae  Medicae  con¬ 
templantur  fundamenta. 


O 


O  R  A  T  I  O.  $ 

*  ^  .  "'*• 

OUtinam!  Plures  Medicorum,  qui  post  Hip¬ 
pocratem  vixerunt,  atque  hodie  etiam  vivunt, 
Coryphaei  eximiam  hanc  obfervandi  colligendique 
haud  deferuisfent  viam:  id,  quod  in  Medicina 
certum  est,  non  premeretur  tantis  difficultati- 
bus,  quam  quotidie  Clinici  experiuntur.  Ve¬ 
rum  Hippocratis  fuccesfores  animadvertebant 
cito ,  exhaufla  jam  ista ,  quae  frequentius  oc¬ 
currebat,  obfervandi  occafione ,  multo  facilius 

o 

fore,  ad  ista,  quae  Hippocrates  collegerat, 
commentarios  feribere,  quam  obfervatorum 
pomoeria  extendere.  Quare  plures,  aliam  in- 
gresfi  viam ,  acutam  Philofophorum  fuorum 
temporum  Do&rinam,  cum  Medicorum  inven¬ 
tis,  conjungendo,  atque  ita  diverfa  Systemata 
condendo,  fi  non  tam  folidam  utilemque ,  longe 
tamen  faciliorem,  celebritatem  acquirendi,  in¬ 
venerunt  viam.  A  3  Na- 


6  O  R  A  T  I  O.  J 

Nata  hinc,  Auditores  Omnium  Ordinum 

(  * 

Honoratilfimi !  innumerabilia,  ab  Hippocrate  ad 
nostra  usque  tempora,  Medicorum  Systemata, 
quae  fi  omnia,  licet  brevisfimo  vobis  expone¬ 
re  vellem  fermone,  mihi  lingua  diesque  defi¬ 
cerent.  Quum  autem  mihi,  Profesfionem  Me¬ 
dicam,  praefertim  Pathologicam  &  Pra&icam 
capesfituro,  hodie  Publice  dicendum  fit,  atque 

ista,  quae  ad  recentiorum  Medicorum  placita 
/  v  - 
pertinent,  istis  antiquiorum  minus  fint  trita  ex- 

peditaque,  a  futuro  munere  &  pertona,  quem 
hic  fustineo,  minime  alienum  duxi,  de  istis, 
quae  mihi,  quoad  recentiores  istas  doctrinas, 
praefertim  notatu  digna  videbantur,  verba  fa¬ 
cere. 

Dicam  igitur  DE  PRAECIPUIS,  QUAE, 
NOSTRA  IN  PRIMIS  AETATE,  INCLA- 

,  RU- 


ORATIO.  7 

RUERUNT  MEDICORUM  SYSTEMATIBUS. 

Verum  quale  onus  inconfiderate  fuscepi!  quo- 
modo  digniter  commentabor  tam  amplam,  tam 
intricatam  dicendi  materiem  ?  Idque  in  virorum  , 
in  omni  eruditionis  genere  excellentium,  coro¬ 
na?  Vestra  faltem ,  Auditores  Omnium  Ordi- 

/  JL 

%  •/ 

num  Honoratisflmi !  indulgentia,  quam  maxime 


indigebo.  Quare,  ut  parum  diferto  Oratori  lin- 

•  -  >  *  *  •*  . 

guis  animisque  faveatis,  quam  maxime  rogo. 

Incipiente  Seculo  decimo  oftavo,  honoraban¬ 
tur  prae  reliquis,  Frederici  Hoflmanni ,  Stahlii 
&  inmortalis  Boerhavii  placita,  &  praefertim, 

ubique  per  Europam  disfeminata ,  florebat 

»  — 

Schola  Boerhaviana.  Stabat  ilia,  inconcusfa 
fere ,  ad  annum  elapfi  feculi  quinquagefimum 

&  quintum,  quo  nova  illustris  Halleri,  de  Ir- 

-  / 

ritabilitate  Senfilitateque  partium  humani  Cor* 


8  O  R  A  T  I  O. 

poris,  evulgabantur  experimenta,  quibus,  in 
aliquot  faltem  capitulis,  aliquid  Theoriae  Boer- 
havianae  deterebatur,  magisque,  quam  olim, 
ad  folidi  vivi  indolem,  &  ad  producendos  cu- 
randosque  morbos  attendebatur  potentiam: 

praeeunte  quoque,  in  aureis  fuis  Inftitutionibus, 

•  *  • 

illustri  Gaubio.  Accedebat  his,  anno  feculi 
feptuagefimo ,  Chriftophori  Ludovici  Hoffman- 
ni  lingularis  Hypothetica  do&rina ,  hic  non 
enodanda,  quae,  postquam,  in  principio,  aliquot 
nafta  fuerat  Se&atores,;  fubito  iterum  oblivioni 
tradebatur. 

Nobilior  profefto  fuit  Conditio  Systematis 
Gulielmi  Cullcnii,  celeberrimi  Profesforis  Eden- 
burgenfis,  quod  plurimos  in  principio  na6lum 
Se&atores,  jam  quoque  non  prorfus  eviluit. 
Sequebatur  vir  iste  celeberrimus,  in  multis, 

Fre- 

Frederici  Hoffmanni  placita;  fed  ita,  ut  tota 

» 

fere  rejiceretur  Humoralis  Pathologia,  omni- 
umque  morborum  caufae,  a  determinatis  (olidi 
vivi,  repeterentur,  degenerationibus,  nec  non  ex 
abnormibus  virium  vitalium  motibus.  Verum 

'  &  '  k  “  **  s- 

quum  ista,  quae  ad  Cullenianam  do&rinam 
Ipe&ant,  in  plerorumque  manibus  verfentur, 
hac  occafione  illa  haud  profundius  exhauriam , 
aeque  minus  ac  StoIIii  placita,  quae ,  eodem 
fere  tempore ,  anno  fcilicet  feptuagcfimo  &  fep- 
timo,  Viennae  evulgabantur.  In  multis  ille  ac- 
cedebat  ad  Sydenhami  &  Boerhavii  do&rinas, 
in  primis  quoad  vim  regnantis  Conditu tionis  E- 

'  t  1 

pidemicae,  tunc  temporis ,  plus,  quam  par  erat, 
negle&ae.  Quod  inftitutum  profero  erat  uti- 
lisfimum  &  admodum  laudabile.  Minus  utique 

%  i 

opportunus,  vel  potius  admodum  noxius  fuit 
:  B  E- 


so  O  R  A  T  1  O. 

Emeticorum  &  Purgantium ,  quem ,  fchola  utens 
florent isfima ,  aliquamdiu  per  Germaniam  fparflt, 
abufus. 

Inmaniter  increscebat  hic  error,  quum  mox, 

✓ 

anno  fcilicet  oftogefimo  quarto,  prodiret  Kaemp- 
fii  do&rina  de  Infar&u.  Innumerabilium  quae» 
rebat  haec  morborum  originem  in  Infar&ibus, 
viscera  abdominalia  occupantibus ,  natis  e  Ple» 

thora  quadam  abdominali,  qua  fanguis,  ftag- 

'  v  ^ 

nans,  in  ramis  venae  Portarum  &  in  fystema- 
te  uterino,  abiret  in  concretiones  polypofas, 
varia  ratione  acres,  dum  a  cruore  fuo  fepa- 
ratum  ferum  glandulas  Meferaicas  aliasque  in» 
crasfatum  repleret,  &  tam  fun£)iones  istarum 
partium  inpediendo,  quam  quodlibet  acre  pro¬ 
ducendo,  mille  modis  noceret.  Talia  quando¬ 
que  obtinere,  uti  in  Melancholia  cum  materie 

& 


J 


I 


O  R  A 


O. 


ii 


&  in  morbo  nigro  Hippocratis ,  minime  negan- 

I  * 

dum  est:  verum  Kaempfius  in  eo  quam  maxi¬ 
me  hallucinabatur,  quod  hunc  infar&um,  pro 
univerfali  quorumlibet  fere  morborum  vendi- 
taret  caufa.  Ut  fcopo  fuo  fatisfaceret  Kaemp- 
fius  praescribebat  ubique,  praeter  quaelibet  in¬ 
cidentia,  praefertim  Clyfteres  ita  di£los  Visce¬ 
rales,  e  materiebus  refolventibus ,  amaris,  leni¬ 
ter  laxantibus,  compofitos,  quotidie  per  menfes, 
imo  per  annos,  repetendos.  Quum  in  princi¬ 
pio  pertinaciores  quidam  Cafus,  hac  ratione, 
feliciter  curarentur,  magnam  famam  nancisce¬ 
batur  Kaempfius,  &  magna  Germaniae. pars, 

rabie  quafi  clysmatica,  afficiebatur.  Quum  autem 

\  -  •/**■ 

innumerabilia  ista  clysmata  paffim  fcopo  non 

•  *  • 

latisfacerent ,  atque  etiam  gravia  fiepe  induce- 

'c  „  - 

rent  damna,  imo  ipfos  morbos  obflrudorios 

B  2  ab- 


\ 

abdominales,  e  laxata  nimis  viscerum  compage, 
brevi  iterum ,  intra  •  legitimos  terminos ,  redu&a 
fuit  ista,  utilis  quandoque,  curandi  ratio. 

Nihil  profe&o  magis  elapfum  faeculum  il* 
lustravit ,  quam  admirabilis  illa  elcgantisfimorum 
experimentorum  feries,  qua  adeo  emendata  fuit 
Doarina ,  de  Aeris  indole ,  de  corporum  in- 
flanimabilium  natura ,  de  caloris  animalis  origb 
ne,  ut  millena  alia,  praefenti  fcopo  non  con¬ 
grua  ,  reticeam.  Inventa  haec  magni  aliquando 
ufus  in  Medicina  fore,  jam  fuspicabamur,  quum, 
anno  feculi  elapli  feptuagefimo  &  quarto,  Illus¬ 
tris  Priestleyus  detegeret  aerem  fuum  dephlo- 
giftkatum,  qui  hodie,  fecundum  doflrinam  im¬ 
mortalis  Lavoifierii ,  Gas  Oxygenium  appella¬ 
tur.  Deprehendebamus  enim  fenfim,  ab  ipfius 
efficacia  pendere,  refpirationis  ad  vitam  necesfl- 

ta- 

tatern,  &J  generationem  caloris  animalis.  Egre¬ 
giam  ita  Chemicorum  inventa  Phyftologis  prae¬ 
dabant  utilitatem ,  nec  non  Praxi  clinicae ; 
quia  haec  inventa  olim  ignoratam  pandebant 
multiplicis,  e  fuffocatione,  mortis  caufam,  op- 
timamque  illos,  qui  fub  aquis,  vel  alia  ratione, 
fuffbcati  videbantur,  in  vitam  revocandi  ratio¬ 
nem.  Verum  his  minime  contentus,  eximius 
Do&or  Gottingenfis,  Girtannerus,  acuti  ferven- 
tisque  ingenii  Vir,  anno  feculi  nonagefimo, 
magno  cum  apparatu,  novam  proclamabat  Me¬ 
dicinae  Theoriam  Ght micam,  omnia  antiquiora 
proferibentem,  unice  veram  &  folidam. 

Meretur  certe,  Auditores  omnium  ordinum 
Honoratisfimi!  rei  novitas  dignitasque,  ut  paulo 
fufius  Viri  acerrimi,  do&iinnm,  quae  &  hodie 
ftrenuis  gaudet  defenforibus,  exponamus.  Con- 

B  |  te»- 

tendit  illa,  primo  loco,  uti  jam  plures  Angli, 
ante  Girtannerum,  licet  minus  ornate,  docue* 
rant,  principium  Oxygenium  fore  fundamentum 
Irritabilitatis  animalis,  illudque  magna  fetnper 
abundantia  adesfe,  in  quibuslibet  humani  cor- 

4 

poris  partibus.  Justam,  deinde  docet,  hujus 

«  t*  x*  •• 

principii  in  corpore  quantitatem  conffituere , 
optimae  fanitatis  normam,  morbosque,  ex  ipfius 
excesfu  vel  defe&u,  ad  unum  fere  nasci  omnes: 
Plurimas  porro  vult  caufas  morbofos,  quarum 

0 

indoles  haflenus  erat  valde  obscura,  agere  quam 
maxime,  hanc  fubftantiam  in  corpore  conge¬ 
rendo,  vel  eandem  ipfi  fubducendo.  Fontem 
vero,  e  quo  perpetuo,  per  univerfum  corpus, 
hoc  principium  distribuatur,  agnoscit  Pulmones. 
Irritabilitas,  ipfo  judice,  coiricidit,  cum  ipfa  vi 
vitali.  Increscit  hinc  ilia ,  cum  augmento  prin- 

ci- 

?  __  V  » 

cipii  Oxy genii,  cum  ipfius  ablatione  decreecit. 
Hinc  morbi ,  in  quibus  vis  vitalis  au&a  depre¬ 
henditur,  oriuntur  ab  exceflu;  illi  vero,  quos 

» 

r  •  «. 

comitatur  debilitas,  a  dcfcdlu  Oxygenii.  Quum 
tandem  varia  ratione  Gxygenium  in  corpore 
queamus  reftituere,  vel  nimiam  abundantiam 
ipfius  abducere,  inde  concludit,  fystema  Medi¬ 
cinae  Pneumaticae  reliquiis  omnibus  palmam 
praeripere,  unice  fore  verum  folidumque.  Ea¬ 
dem  quoque  ratione  hanc  doctrinam  exornavit 
Fourcroyus ,  infelici  cepto  contendens,  brevi 
adfore  tempus,  quo  duas  tantum  poflidebimus 
medicaminum  clalfes,  nimirum  illas  Oxygenium 

adferentium  vel  abducentium. 

*  .  * 

Nova  hac  ratione  requirebatur  morbos  con¬ 
templandi  curandique  methodus,  quam  paucis 
tantum  illuflrabimus  exemplis.  Secundum  Me¬ 
di- 


/ 

dicinae  Pneumaticae  fundamenta  morbis,  ab  ex¬ 


celui  Oxygenii  natis,  adnumeranda  est  Phthi- 
{is,  in  illa  proinde  jam  follicite  evitanda  est  a* 
eris  nimis  puri  infpiratio ;  fed  adminillrandus  efl 


aer  inpurus,  haud  majori  gaudens  oxygenii 
abundantia,'  quam  metus  inftantis  alioqui  iuf- 
focationis  postulat.  Scorbutus  e  contrario , 
Lues,  Febres  putridae,  exanthemata  Herpeti¬ 
ca,  caetera,  funt  morbi,  in  quibus  peccat  O- 
xygenii  defe£tus;  ac  proinde  hic  praeferibenda 
funt  ejusmodi  medicamina,  quae  magnam  ad¬ 
vehere  valent  Oxygenii  copiam,  quale  est, 
exempli  gratia,  in  fua  principia  tam  facile  dis¬ 
cedens  Acidum  Nitrofum,  quod  etiam  proinde, 


pro  fpecifico,  adverfus  Luem,  remedio,  licet 
falfisfime,  obtrudere  nobis  voluerunt  hujus  Doc¬ 
trinae  Patroni.  Multum  etiam  fe  dele&ant  ii- 

dem, 

dem,  lingulari ,  erga  praeparata  metallica ,  doctri* 
na,  quorum  vim  tantum  tribuunt  Oxygenio,  in 
ip lis  ab fcon dito.  Sic  exempli  gratia  Mercurialia 
tantum  curant  Luem ,  quatenus  in  ipiis  abfcon- 
ditum  dimittunt  Oxygenium,  illudque  aegrotantis 
corpori  communicant. 

Quum  Medicina  haec  Pneumatica,  magna 
pro,  parte,  hypothetica  fit,  minime  mirandum 
est,  pasfim  in  diverfas  partes  abire,  ipfms  pa- 

i 

tronos.  Sic  nuper  Mitchelius ,  Anglus,  anno 
faeculi  elapft  nonagefimo  &  quinto,  contendit, 
in  Medicina  pneumatica  in  primis  attendendum 
fore,  ad  id  fluidum,  quod  Gas  Azotum  Oxy- 
datum  appellamus,  Gas  hoc,  quod.,  magna 
quantitate,  e  quibuslibet  corporibus  putridis,  efflu¬ 
it;  imo,  ex  ipfa  cute  humana,  cum  pluribus, 
aliis  effluviis  noxiis  fecernitur ,  ipfo  judice  est 
•  r  G  prin- 

princeps,  tam  contagioforum ,  quam  aliorum 
morborum,  ferax  mater.  Hoc  oppugnare,  hoc 
delere,  primarium  ipfi  videtur  Medici  Pradici 
officium.  • 

Pneumaticae  etiam  fedae  addidus  Reichius, 
celebris  ille  arcani,  contra  febres  infervituri, 
Audor,  quod  potentisfimus  Borusforum  Rex 
lauto  redemit  ftipendio,  quodque  ipfius  munifi- 

/  %  _  >  .  V 

centia  jam  novimus,  esfe  fpiritum  falis  marini 
dilutum,  jam  olim  cognitum,  fed  nimis  neglec¬ 
tum;  in  multis,  a  praedecesforibus  fuis,  discedit. 
Non  tantum  enim  docet,  febres  putridas,  ali- 
asque  e  debilitate  natas,  e  defedu  principii  oxy- 
gennetici,  originem  trahere,  verum  &  istam  ex¬ 
tendit  doclrinam,  ad  alios  morbos,  in  quibus 
ipfius  focii  ad  unum  fere  docuerant  omnes, 
peccare  nimiam  actuofi  istius  principii  abun- 

dan- 


2 


* 


dandam,  nimirum  ad  Haemoptyfin  &  Phthifin. 
Omnibus  his  affectionibus ,  etiam  illis,  quss 
postremo  nominavimus  loco,  opponit  Reichi- 
us  fuum  falis  fpiritum,  in  ipfls  faepe  omnino 
noxium.  Certisiimum  ducens,  viribus  animati 
corporis,  ex  ipfo  feparari  Oxj genium,  licet  ne¬ 
mo  prae/entiam  hujus  principii,  in  isto  Acido, 

I 

unquam  probare,  vel  fi  ipil  revera  iniit,  id  cx 

I 

illo  unquam  extricare ,  potuerit.  Ut  autem  Sys¬ 
tema  magis  exornaret  &  di  ver  forum  in  diverfis 
circumflandis  phaenomenorum  rationem  redde¬ 
ret,  ad  caufas  drvci larum  adfetlionum  febi ilium 
extricandas,  cum  defeclu  Oxy genii ,  conjunxit 
exccsfum  Cas  Azoti,  vel  Hydrogenii,  tum 

I 

principii  carbonici,  fulphurei,  Phosphorici,  ce¬ 
terorum,  nec  non  noxias  binarias  ternariasve , 

C  - 

harum  aliarumque  potentiarum,  uniones.  Unde 

I 

-ivi,.  C  2  nata 

nata  incommoda,  folo  fuo  falis  marini  fpiritu, 
fupcrare  conabatur. 

Si  jam  abfonas ,  ex  hoc  fonte,  deiivatas  the* 
orias  Beaumezii ,  Beddoesii,  Gallinii,  Scharbcc- 
kii,  aliorumque  fufo  vobis  fermone  exponere 

4 

vellem  >  vestra,  Auditores  Omnium  Ordinum 
•Honoratisfimi!  abuterer  patientia,  oilentio  ta¬ 
men  non  praetereundus  est,  de  rneiioii  luto 
formatus,  Reilius,  acutisfimus  ille  novae  Pyreto- 
logiae  Au&or.  Principiis  is  quidem  Chemicis, 
fed  moderate,  utitur*  Ipib  fciiicet  Au 61  ore , 
omnia  diverfa  vivi  corporis  phoenomena,  (jnae 

v  J  4 

non  funt  repraefen rationes  animae,  vel  quae 
non  inmediate  ex  ejusmodi  repraefentationibus 

/■ 

profluunt,  aut  non  inmediate  cum  iisdem  co¬ 
haerent,  originem  debent  nativae  diverfitati, 

principiorum  Chemicorum ,  ipfius  ,  mutatisque 
-  i  a  for- 

forma  &  mixtione  eorundem.  I^ecesfiones  pro¬ 
inde  Principiorum,  a  legitima  ipforum  eonmix- 

# 

tione,  funt,  fecundum  Reilium,  morborum  cau» 
fae,  effe&umque  falutarem  praedant  Medicami¬ 
na,  quatenus  morbofam  istam  principiorum  Cor¬ 
poris  mixtionem ,  ad  leges  fanitatis ,  reducunt. 
Minus  autem  audax,  led  folidior,  quam  ejus 
Decesfores,  nihil  determinat,  dc  materiebus, 
quae  in  primis  morbofam  istam  mixtionem  pro- 

*  n 

ducant;  imo  e  contrario  illarum  indolem  hacte¬ 
nus,  fpisfa  abscondi  caligine,  fatetur:  repurga¬ 
tam  que  ac  rationalem  Empeiriam ,  ut  optimam 

i 

tam  morbos  cognoscendi,  quam  curandi,,  com¬ 
mendat  viam. 

Si  porro  omnia,  quae  de  Ghemicorum,  erga 
Medicinam  meritis,  deque  vitiis  fystematum,  ab 
ipus  excogitatorum,  dicenda  funt,  ita,  ut  rei; 

C  3, 


mo- 

momentum  postulat,  ponderare  vellem,  non 
Orationis  Fublicae ,  fed  fpisfi  commentarii  in¬ 
digerem  ambitu:  quare  paucisfima  tantum >  quae 
hic  conveniunt,  producam  argumenra.  Et  qui¬ 
dem  primo  loco  confitendum  est,  Medicos  Cae¬ 
na  icis  quam  plurimum  obligatos  esfe,  quod  na- 

\ 

turam  genuinam,  ita  didarum  calcium  metalli¬ 
carum  extricaverint,  probavcrinrque,  illas  esfe 

t  1  T> 

compofitiones  ex  Oxygenio  principio  &  metalli¬ 
ca  fubflantia,  osten derintque,  diverfos,  diverfb- 

•'  ,  ”  v'  >■  •  *  * 

rum  praeparatorum  metallicorum  effedus  prae- 
fertim  pendere,  a  majore  minore  ve,  praefentis 
in  ipfo  Oxygenii  quantitate,  differenteque,  in 
ipfis,  aduofae  hujus  fubflantiae  existendi  ratione. 
Verum  minime  hinc  (equitur,  didorum  praepa¬ 
ratorum  vim  noxiam  medicatamve,  a  folo  tan¬ 
tum  Oxygenio  ipfiusque,  in  humanum  corpus, 


trans- 

transfufione  oriri.  Si  hoc  obtineret,  gradu  tan- 
tum  differrent  diverforum  metallorum ,  cum  Oxy* 
genio  unitorum,  vires,  quod  experientiae  quam 
maxime,  adverfatur.  Lcnge  profedlo  tutius  erit 
ftatuere ,  quod  praeparata  metallica  haclenus 
afluofa  reddat  Oxygeiiii  vis;  quatenus  illa,  per 
humores  animales  ,  reddit  folubilia ,  ut  ita  ,-  ad  in¬ 


timam,  folidorum  nostrorum,  penetrare  posfint 
compagem. 

Porro  pleraque  Iatrochemicorum  Systemata 
eo  laborant  vitio,  quod  contemplentur  Oxyge- 
nium,  ut  verum  Irritabilitatis  fontem,  quodque 
ipfius,  e  pulmonibus,  in  farsguinem,  reforbtioni 


tribuant  vim  Cordis  incitatam,  omnium  funcli- 


onum  expeditionem,  virium  incrementum.  Ce¬ 
tera.  Verum  nec  unum ,  nec  reliqua  adfertorum , 
fuihciente  probaverunt  experimento,  nec  eti- 


o 


24 


rati 


o. 


am5  ni  fallor,  probabunt  unquam.  Lubenter 
quidem  concedo,  Gas  Oxygenhim ,  fore  flam¬ 
mam  quafi  vitalem ,  animalium  resfpirantium;  .  fi¬ 
ne  fufficiente  ejus ,  in  respirato  aere ,  .quantita¬ 
te,  inflare .  fuffocationem ;  in  ipfius  flefeflu  con¬ 
ticescere  vim  cordis  irritabilem,  Cetera.  Ve- 

,  minime 


rum  p  ad  haec  phoenomena  ex] 
indigemus  inmediato  Oxygenii,  in  pulmonalem 
fanguinem,  tranfitu ,  Ubique  fcihcet,  ubi  auge¬ 
tur  Oxygenii,  in  aere  infpirato ,  quantitas,  fimul 
facilior  citiorque  evadit  ipfius,  cum  vapore  car- 
bonaceo,  in  veilculis  pulmonalibus,  conjunctio, 
unde  necesfario  lequitur  Caloris  animflis  in¬ 
crementum,  per  cujus  folius,  e  pulmonibus, 
ampliorem,  per  corpus,  diffuflonem,  flimuio 
nimirum  potentisfimo  aucto,  omnes  effectus, 
quos  jam  Jatrochemici  fuo  tribuunt  Oxygenio, 
facile  explicare  postumus.  Se<* 

V  Sed  quale  me  jam  attonitum  reddit  phaeno¬ 
menon!  novum  video  in  fcenam  prodeuntem 
Actorem,  qui,  dum  Phyfiologi  et  Chemici,  nec 
non  intercurrentes  Magnetismi  animalis,  rei  lus- 
pectae,  vel  Galvanismi,  doctrinae  utique  mo- 
mentofae,  patroni,  inventorum  fuorum  utilita¬ 
tem,  ad  condendum  Systema  practicum,  com¬ 
mendant,  omnes  irridet,  audaxque  fustinet,  nos, 
ad  Medicinam  addiscendam  exercendamque ,  mi¬ 
nime  indigere  tanto  apparatu ;  longe  dari  e  con  • 
trario  fimpliciorem,  Praxin  excolendi,  viam , 
quae  tria  quatuorve  praecepta  rite  adplicando, 
ubique  fatisfaciat.  Et  quisnam  est  ille  magnus 
Apollo?  nullus  alius,  quam  Joannes  Bruno, 
Bunclia  Scotus,  vir  acris  et  audacis  ingenii, 
linguae  Latinae  >  Graecaeque  peritisfimus ,  fedu- 
lus  Ciceronis  Baconisque  Verulamii  Lector  et 
l;  D  Ad- 

Admirator,  et  hinc,  ad  novum  in  docendo 
ordinem  proponendum  novamque  fectam  con¬ 
dendam,  bene  compofitus. 

v 

Humiliori  loco  natus,  opibusque  gaudens  ex¬ 
iguis  Joannes  Bruno,  vulgo  Broun  di&us,  ad 
Textoris  linearii  munus  deftinatus,  fed  ipfius 
cito  pertaefus ,  utens  eximia,  qua  in  linguis 
gaudebat  <peritia,  Edenburgi  Theologiae  ope¬ 
ram  dare  incepit,  eo  quidem  cum  fuccesfu  in¬ 
felici,  ut  primum  fatis  orthodoxus,  mox  in 
-castra  incredulorum  transiret.  Quare,  misfa 
-Theologia,  .  Medicorum  fcholis  fefe  addixit. 
Florebat  tunc  temporis,  anno  fcilicet  elapfi 

faeculi  fexagefimo ,  Edenburgi ,  Illustris  Guliel- 

J  \  ' 

mus  Cullenius ,  vir  eruditione  et  au&oritate  po- 

t 

tens ,  ingeniorum  paupertate  oppreflorum  Pa¬ 
tronus*  Non  tantum  ille  Brunonem ,  gratis, 

ad 


I 

ad 'fiias  lediones,  admittebat,  fed  et  ipfum  ad¬ 
juvabat  1  tam  nummis,  quam  quibuslibet  aliis 
eruditionis  fubhdiis,  quibus  Bruno  ftrenue  ufus 
fibi  mox  eximiam,  in  quibuslibet  Medicinae 

•  v  >  k 

partibus,  comparabat  peritiam,  et  tam  alios 

«  .  * 

erudiendo,  quam,  pro  ftudiofis,  Disfertationes 
cOnfcribendo ,  rebus  fuis  profpiciebat. 
i  Scnfim  interim,  variarum  xaufirum  concurfu, 

•  r  %  x  * 

i»  * 

Brunonem  minus  amice  excipiebat  Cullenius, 
cum  isto  effedu,  ut  non  tantum  Cullenii ,  fed 
et  omnium  Medicinae  Profeflorum  Edinburgen- 
lium  acerrimus  hostis  evaderet,  quod  non  pa¬ 
rum  contulisfe  videtur,  ad  audax  ceptum,  no¬ 
vum  Systema  pradicum  condendi:  quam  ma¬ 
xime  fcilicet,  ut  fuperbiam  Cullenii  retunderet, 
qui  fe  jam  lupremum,  in  Medicina  p radica, 
legislatorem  autumabat.  Ad  fcribendum  ita- 
1 :  D  2  .  que 

que  fe  contulit,  &  novam  Dodlrinam,  Eden- 
burgi,  anno  millefimo  feptingentefimo  ocluage- 
fimo,  evulgavit,  fub  titulo  Elementorum  Medi- 
nae,  qui  liber  deinde  recufus,  in  varias  linguas 
translatus ,  multiplicibusque  commentariis  illus¬ 
tratus,  vel  &  refutationibus  oppresfus  fuit. 
Sed  ne  nos  nimium  abripiat  literaria  haec  de- 
fcriptio,  redeamus  in  viam,  videamusque,  quid 
praefertim  noster  docuerit. 

Secundum  Brunonem  triplex  est  hominis, 
quo  ad  valetudinem ,  ftatus,  nimirum  fanitas,  mor¬ 
bus,  vel  opportunitas  ad  eundem.  Omnia  vivi 
hominis  phoenomena  corporea  dependent,  ab 
ipfius  Incitabil itate ,  (Germani  appellant  Erreg- 
barkheit)  quae  perpetuo,  per  quaelibet  incita¬ 
menta,  five  flimulos,  in  a  dium  deducitur.  Po- 
.  .  \ 

tentiarum  incitantium  effedlus  funt  Perceptio» 

Mo- 

Motus  circulatorius  fanguinis  citatior,  robur 
Corporis  audum,  Major  aftivitas  funaionum 
Animae.  Quum  autem  hi  efferus  ubique  iidem 
fint,  fequitur ,  omnium  potentiarum  incitantium 
fequelas  etiam  ubique  fore  easdem.  Potentiae 
in  Incitabilitatem  agentes  funt,  tam  externae, 
quam  internae:  ad  priorem  clasfem  pertinent 
calor »  ingesta  quaelibet ,  Aer ,  Venena ,  tam 
fimplicia,  quam  Epidemica:  ad  pofteriorem  ip- 
fa  fanguinis  Circulatio,  motus  muscularis,  vis 
fenfilitatis ,  affettiones  animae.  Qua  in  re  pro¬ 
prie  confidat  haec  Incitabilitas ,  hoc  ignoramus 
et  hoc  noftra  quoque  non  refert.  Incitabilitas 
et  incitamenta,  quamdiu  vivimus,  coexiftunt 
femper  et  quaenam  quoque  fuerit  Incitabilitatis 
exilitas,  ad  istam  fuftinendam  tamen  fufficiens 
femper  fupererit  Incitamentum. 

D  3 

Incitabilitatis  itaque  &  Incitationis  optima 
proportio  perfeftae  fanitatis  fiftit  idaeam.  Ni¬ 
mis  au&a  producit  morbos,  in  quibus  ftimulo- 
tum  violenta  attio  percipitur:  nimis  inminuta,  e 
contrario,  morbos  chronicos ,  aliosque,  in  quibus 
oppresfionem  virium  vitalium  lugemus.  Au£la 
Incitabilitas  eosdem  femper  effectus  producit, 
fed  adfectiones ,  ex  inminuta  Incitabilitate  natae , 
•diffirtctu  funt  difficiliores.  Datur  nimirum 

A  *  ■*  a  v  " 

Debilitas  directa  indirectaquc.  Prior,  auctore 
Brunone,  eft  Incitabilitatis  quafi  coacervatio,  per 
Incitamentorum  naturalium  nimium  decremen¬ 
tum,  quod  producunt  Frigus,  Quies  nimia, 
profufae  evacuariones,  defe&us  nutrimenti, 
cetera.  Summus  :  hujus  congeftae  Incitabilita¬ 
tis  gradus  eft  mors.  •  Dum  ipfius  cura  ac¬ 
quiritur,  quorumlibet  ftimulorum  applicatione, 

qui 

qui  congestam  istam  Incitabilitatem  denuo  au- 

1 1.  » 

ferant.  Posterior  vero,  five  Debilitas  indirec- 

ta,  est  fequela  exhaustae  nimis  Incirabilitatis, 
% 

per  nimiam  ftimulorurn  vehementiam,  nimiam- 
que,  applicationis  eorundem,  durationem.  In¬ 
citamentorum  aftio  tantum  distinguenda  est, 
in  nimiam ,  debitam  et  nimis  '  debilitatam. 
Quum  autem  et  Incitabilitas  et  Incitamentum 
ubique  ejusdem  Naturas  fint,  effe&us  etiam 
debet  esfe  idem.  Nunquam  proinde,  in  una 
parte,  Incitabilitas  inminuitur,  dum,  in  reliquo 
corpore ,  incrementum  capit ,  vel  non  incres- 
cit  topice ,  cum  ejusdem  decremento ,  per  -u- 
niverfum  corpus.  Quum  enim  agentes  caufas, 

JL 

Brunone  Au&ore,  femper  eaedem  fint,  effec¬ 
tus  femper  erunt  iidem  et  different  tantum 

gradu»  •  •  ,7 

Na- 


L 

hinc,  celebris  Brunoniana  morborum  di 
vifio,  in 'Sthenicos ,  Afthenicos  dire£los,  et  A- 
flhenicos  indirectos.  Morbi  Sthenici,  vel  ef¬ 
fectus  Incitabilitatis  in  actum  deducta,-  per 
potentes  {limulos,  funt  illi,  qui  vulgo  appel¬ 
lantur  Inflammatorii,  uti  Pleuritis,  Peripneu- 
inonia ,  Variolae  inflammatoriae,  Morbilli,.  An¬ 
ginae  hujus  clasfis ,  Rheumatismi,  Synochi,  A- 
'grypnia ,  Mania ,  cetera.  Morbi  Afthenici  di¬ 
recti  funt  tales  ,  in  quibus  Incitabilitatis  vis, 
per  {limulorum  inminutionem ,  nimis  decrescit , 
'quo  {pectant  Diarrhoea,  Vermes,  Scabies, 
Rachitis,  Diabete,  Hydrops,  Epilepfia,  Apo¬ 
plexia,  cetera.  Morbi  demum  Afthenici  indi¬ 
recti  vocantur  tales,  in  quibus,  per  nimiam 
{limulorum  vehementiam,  exhaufta  Incitabilitas, 

morbum  producit,  ac  proinde  faepe  brevi  adest 

pe- 


l 


riculofa  debilitas*  quo  Bruno  refert  Lethargum  > 
malignas  Variolas5  Pestem *  Typhum*  Hydropem 

Thoracis ,  Phthifin  *  cetera. 

Pathologiam  ita  accipitis*  Auditores  omnium 

Ordinum  Honoratisfimi !  arftisfimis  cancellis 

•>  — 

comprehenfam,  cui  ejusdem  indolis  Praxis  est 
accommodata.  Diagnofis  hic  fere  nullius  est 
ufus,  nifi  ad  determinandum,  nura  morbus  prae- 
fens  univerfalibus ,  vel  an  particularibus,  fit  ad-- 
numerandus  Sc  ad  quamnam  deferiptarum  clas- 
fium  pertineat.  Dum,  ad  fymptomata,  porro 
parum  attendit  Bruno,  quia  credit,  illa  flatim 
disparere,  vel  innocua  reddi,  fi  modo  rite  de¬ 
terminatum  fuerit,  ad  quamnam  deferiptarum 
clasfium  morbus  pertineat,  qua  reperta,  omni¬ 
bus  ejusdem  claslis  morbis,  eadem  latione,  me¬ 
detur.  Quod  autem  ad  materiem  morbificam 

,  E  at- 

attinet,  fi  adiit,  ad  illam  parum  attendit  Bru- 
no,  nili  quatenus  ipli  tempus  debitum  procu¬ 
randum  monet,  ut  e  corpore  evacuetur. 

Videamus  jam,  qua  ratione  Bruno  noster, 

detefla,  natura  Sthenica  Asthenicave,  tam  di- 

% 

redda  quam  indirefta ,  morborum ,  ipfis  medea¬ 
tur.  Morbi  itaque  Sthenici,  ab  ipfo  curantur, 
communi  ratione ,  ita  difta,  Antiphlogistica,  cu¬ 
jus  indolis  medicaminibus,  quod  minime  ubique 
probabunt  prudentiores,  adnumerat  Vomitoria, 
absque  quod  ulterius  multum ,  ad  fpecialem 
morbi  traflandi  indolem,  adtcndat,  dicitque, 
tunc  curam  esfe  peractam ,  quando,  Incitatio¬ 
nis  inminutione,  justa,  inter  illam,  Incitabilita- 
ttemque ,  reftituta  est  proportio.  Aftheniae  por- 
10  directae  medetur,  ftimulos  fenlim  applicatos, 
a  minimo  gradu,  ad  talem  augendo,  qui,  con¬ 
gestae 


/ 

gestae  Incitabilitatis  exhauflioni ,  fatisfaciatr.  In- 
dire&am  demun  curat  Aftheniam,  flimulutn 
primum  fortem  adplicando,  talem  fcilicet  fere, 
qualis  morbum  praefentem  produxerat,  illum- 
.  que  fenfim,  prout  fanitatis  reflituendae  fpes  ad- 

— - —  r 

© 

fulgere  incipit,  inminuendo. 

Maxima  pro/efto  haec  Doftrina  fe  commen¬ 
dat  fimplicitate,  fed  &  gravisfimis,  ex  eodem 
fonte,  opprimitur  difficultatibus.  Elegans  certe 

^  V.  ^ 

&  haud  inutilis  est  diffinftio  morborum,  in 
Sthenicos  Aflhenicosque  Priores  quoque  ;in 
univerfum  facile,  a  posterioribus,  diftinguun- 
tur,  Sed  quando  determinandum  in  Praxi  est, 
num  morbus  quidam,  ad  Afthenicos  diri  flos, 
indirettosve ,  pertineat ,  faepe  nobis  aqua  haeret. 
Utiliter  quoque  Brunonis  Se£la  fe  oppofuit  ab- 

ufui  Venacfe&ionis  &  purgantium :  fed  &  pas- 

* 

fim  ista 


nimis  hegligit,.  vehementerque 


nocet,  intempestiva  Emeticorum  &  Peruviani 


Corticis  praefcriptione,  ’ nec  non  Spirituoforum 
Opiatorumque  abufu.  Ad  morborum  Diagno- 
fin  quoque  nimis  curta  est  Brunonis  fuppellex, 
&  ubique  reperiremus  infuperabiles  fcopulos,  fi 
ipfa  contenti,  carere  deberemus,  adcurate  elabo¬ 
ratis  morborum,  ab  Hippocrate,  usque  ad 
nostra  tempora,  historiis,  oi  demum  faepe  con¬ 
veniat  Brunoniana  methodus,  in  illis  affe&iooi- 


bus ,  in  quibus  morbi  caufa  vel  prorfus  extra 
corpus  haeret,  vel  faltem  in  ipfo  niliil  relin¬ 
quit  corporei,  minime  certe  conducit  in  iisdem, 

p  — '■ 

» 

ubi  adfunt  notabilia  Symptomata,  quae  illa  cau- 
fae  appellantur;  vel  quando,  illorum  impetu, 
variae  producuntur  degenerationes,  &  hinc 
morbi  fecundarii,  omnem  Medici  exercitati  at¬ 
tentionem,  expostulantes.  - 


/ 

Copiofos  in  principio  Sedatores»  in  magna 

Brittannia,  nadus  fuit  Bruno;  fed  quum  phr- 
*  '  • 
res  ejus  errores  perftringerent ,  nemo  autem  ip- 

fius  caufam,  uti  par  erat,  defenderet,  cito  ibi 

deferbuit  Brunonianus  ardor.  Longe  vero  ali- 

f  ■  i  '  K  1 

ud  fuit  hujus  Dodrinae  fatum»  in  Italia  &  Ger¬ 
mania.  In  istis  enim  regionibus  Bruno  nadus 
fuit  fautores»  eruditione  &  audoritate  excellen¬ 
tes,  inter  quos  vel  unum  nominare  fufficiat. 
Roschlaubium ,  qui  nudum  Brunonem  elegan- 

I 

tisfimo  exornavit  pallio,  cujus  labore  condeco¬ 
rata,  expolita,  multumque  adauda,  correda- 
que  ipfius  Dodrina,  etiam  hodie  quampluri- 
mos,  in  istis  Regionibus,  uti  &  m  Batava 
Republica,.  retinuit  amicos.  Theoriae  Incitabis 
litatis  emendatae ,  ftrenuos  Patronos. 

T  *  .  '  *  *  i  '  4 

Sed  inter  Brunonianorum ,_  inimicosumque  eo*- 

£  3  r  usi»- 

rumdem ,  flrepitum ,  oblivisceremur  fere  novi, 
quod  interim ,  in  Anglia,  evulgabatur,  Systema¬ 
tis  Medici,  Darviniani,  quod  tamen  hic  non 
enodabimus*  tum  quia  non  magnos  progres- 
fus  fecit  Darvini  labor,  tum  etiam,  quia  tan¬ 
tum  e  pannis,  undique  discerptis,  quafi  eon- 
futus  est;  ita  quoque,  ut  partim  Stahlianorum 
animae  in  materiem  inperium  in  fcenam  repro- 
duxerit.  Plurima  interim  fada  magni  momenti 
Continet  Zoonomia  Darviniana,  fummi  olim  u- 
fus,  tam  in  Phyfiologia  Animalium  &  Planta¬ 
rum,  quam  in  Medicina  Clinica,  futura. 

Verum  nos,  ad  altiora,  forfan  vocat,  nova 
transfcendentalis  Scheilingii  Medicina,  fecundum 
recentis  Philofophiae  praecepta,  per  puram  fyn- 
thcticam  conftru&ionem  fubje&ive  objediveque 
exarata.  Lubenter  audiremus  hominem,  fi  re¬ 


vera 

vera  nihil,  nifi  id,  quod  a  priori  demonftra- 
tum  fuerat,  admifisfet.  Sed  quum  ubique,  inter 
illa,  quae  probata  dicuntur,  quam  plurima  in- 

i  ^  , 

tertexta  fint,  quae  profe&o  haudquaquam  fuere 
probata,  imo  quae  quam  maxime  funt  abfurda, 
nos  tali  quoque  Systemate  non  indigere,  inge¬ 
nue  profitemur. 

Tanta  est,  Auditores  omnium  ordinum  Ho¬ 
nora  tisfim  i,  vosque  in  primis,  qui  addiscendae 
Medicinae  operam  datis,  nostra  quoque  aetate, 
novorum  Systematum  Pra&icorum  abundantia. 
Praecipuorum  ut  cognoscatis  ambitum,  vestra 
quam  maxime  expedit,  ita  enim  fingulorum 
frui  poteritis  emolumentis,  vobisque  cavere  ab 
erroribus,  quos  continent.  Sed  nulli  vos  Sys¬ 
temati  inconfiderate  addicite,  ne  nimis  fero 

/ 

forfan  experiamini,  vos  nubem,  pro  Junone,  am- 


40  ORATIO. 

plexos  fuisfe,  deprehendatisque,  dum  veritates 
novae,  illaeque,  fammi  in  arte  ufus,  promit¬ 
tebantur,  inani  vos  fumo  tantum  fuisfe  pas¬ 
tos. 

Verum,  ut  jam  huic  fermoni  finem  inpo- 
nam ,  postulat  hujus  diei  follemnitas :  fed  cru¬ 
dae  accufandus  forem  inhumanitatis,  fi,  ex  hac 
cathedra,  discederem,  absque  gratiarum  aflione 

debita,  SUPREMO  SENATUI  FR ISIACO,  cui 
me  quam  maxime  obligatum  fentio,  quod  me,  in 
laudatisfima  hac  Mufarum  fcde,  natum,  quon¬ 
dam  Medicinae,  Anatomes  &  Chemiae  Profes- 
fione  exornatum,  ad  patrios  lares  revocatum, 
jam  exoptato,  Pathologiam  Praxinque  docendi, 
honoraverit  munere.  Nunquam  illum  pmnitcat 
novi,  in  me  collati,  honoris,  neque  etiam  mu¬ 
nificentiae  ipfius  unquam  fim  inmemor.  Frua- 


tur 

tur  ille  non  tantum  qualibet  domestica  felicita¬ 
te,'  fed  et,  fub  ipfius  aufpiciis ,  floreat  Respu¬ 
blica  Friftaca,  fantumque ,  quam  difficilia  omni¬ 
no  permittunt  tempora ,  nanciscatur  ubertatis 
felicitatisque  Publicae  fastigium  ,  Civium  ita  fil¬ 
orum  profpiciens  commodis,  fuperfit  quam  di- 
utisfime  incolumis.  Ipfiusque ,  pro  Patriae  falu- 
te,  laboris,  longaeva  gratisfimaque ,  apud  pos- 

•  *  |-  r  1  »  r-  f 

teros ,  fuperfit  recordatio.  •  ; 

*  Vos  quoque,  Illustres  ACADEMIAE  b*RI- 
SIACAE  CURATORES,  Viri  Amplisfimi, 
Maecenates  optimi,  ut  me,  Profesforum  nu¬ 
mero  adfcriptum ,  vestro  favore  et  amici¬ 
tia  ,  decorare  velitis ,  quam  maxime  rogo.  Mul¬ 
tis  certe  nominibus  obligata  est  vobis  Respu¬ 
blica  Frifiaca,  pro  indefesfin  quo-  Acaderhiae 

commoda  promovendi  Temper  occupati  estis, 

p  ,  fol- 

iuliicitudinc*  Nihilque  mihi  unquam  erit  ma- 
gis  gratum  jucundumque ,  quam  vestris  auscul- 
tare  confiliis,  omnemque  in  eo  collocare  o- 

peram,  ut  falutaria,  quae,  pro  augmento  & 

0 

decore  Facultatis  Medicae,  molimini  confilia, 
quantum  permittit  virium  mearum  exilitas,  pro¬ 
moveam  quam  follicitisfime. . 

Magnifice.  Reflor,  Ceterique  Profesfores  Ce¬ 
leberrimi  !  Collegae  j^m  conjun&isfimi.  Post 
elapfa  fere'  duo  lustra  haec  Palladis  regna  re¬ 
petens,  e  florentisfima  Collegarum  istius  tem¬ 
poris  corona,  tres  tantum  fuperlfctes-  gratulari 
licet.  Reliquuos  abftulit  fati  acerbitas,,  vel  ali- 
■orfum'  vocavit  temporum  conditio.  Novam  ita 
fere  confpicio  Doflorum  Publicorum  coronam, 
fed.  humanitatis-  emditionisque  laude  etiam,  ex¬ 
cellentem  ,  pristino  coetui  clarisfimorum  defunc- 

*  W  1  —  L1 J 

torum 

torum,  vel  aliorfum  profettorum,  undique,  pa¬ 
rem.  Quam  maxime  jam  vobis  me  obligatum 
fentio ,  quod  me,  pluribus  vestrum  novum  & 
ignotum  hominem  ,  amicisfime  exceperitis»  Per¬ 
gite,  Viri  Clarisfimi  r  vestro  me  profequi  favo¬ 
re-  in  me  etiam  invenietis  collegam  vobis  ami- 
cisfimum  &  praefertim  hac  cura  occupatum, 
ut ,  unitis  viribus ,  hujus  Academiae  decus  quo* 

tidie  adaugeamus.- u 

Vestro  demum ,  fplendida :  Civium  Academi¬ 
corum  corona,  favori,  me  quam  maxime  )§§fl 
mendo;  Vobisque  in  primis,  qui  Medicinae  ad¬ 
discendae  operam  datis,  juvenes  eximii.  In  me 
reperietis  Vos  Praeceptorem  amantisfimum,  mt- 
nime  morofum,  eo  in  primis  laboro  occupa- 
tum,  ut  ea,  quae  in  Pathologiae  &  Clinices 
fludio,  obscura  &  tortuofa  funt,  explicem  ,  vos- 

E  2  qu&sj 

que,  quantum  in  me  est,  necesfario  exornem 
apparatu ,  quo  prudenter  utentes ,  aliquando 
evadatis  Medicinae  Pra&icae  cultores  felicisfimi. 
Vos  itaque,  nofturna  etiam  diurnaque  manu-, 
verfate  Praeceptorum  veftrorum  monita,  opti- 
mosque,  quos  vobis  commendant,  Scientiae 
vestrae  momentofae,  fed  difficilis,  fed  amplisfi- 

Ai 

mae,  fontes.  Ut  ita  aliquando  evadatis  dileftis- 

V.  f  » 

lima  Parentum  vestrorum  gaudia;  Univerfitatis 
hujus  ornamenta :  Civium  vestrorum  Amor : 
Praeceptorum  demum  Gloria  &  Voluptas. 

